10. ΑΝΑΓΚ.ΝΟΜΟΣ 2906 της 9/11 Απρ. 1941 Περί ειδικής προστασίας ενίων εφευρέσεων. Άρθρον μόνον.-1.Πάντα τα εν ταις Ηνωμέναις Πολιτείαις της Βορείου Αμερικής υφιστάμενα δικαιώματα ευρεσιτεχνίας των πολιτών αυτής, τ’αφορώντα εις τεχνικά ή άλλα είδη, εκ των υπό των Ηνωμένων Πολιτειών τούτων παρεχομένων τη Ελλάδι, βάσει του Αμερικανικού Νόμου «περί δανεισμού και εκμισθώσεως», θεωρούνται ισοχρόνως προστατευόμενα και εν Ελλάδι, συμφώνως τω νόμω 2527 «περί διπλωμάτων ευρεσιτεχνίας», άνευ τηρήσεως ουδεμιάς διατυπώσεως. 2.Δικαιώματα ευρεσιτεχνίας νοούνται τ’ απορρέοντα, κατά τας κειμένας εν Ηνωμέναις Πολιτείαις της Αμερικής διατάξεις, είτε εκ παραχωρηθέντος διπλώματος ευρεσιτεχνίας είτε εκ καταθέσεως δηλώσεως προς απόκτησιν τοιούτου. 3.Η ισχύς του παρόντος άρχεται από της, δια της Εφημερίδος της Κυβερνήσεως, δημοσιεύσεώς του. 